CELEX: 62018TN0116
Language: et
Date: 2018-02-27 00:00:00
Title: Kohtuasi T-116/18: 27. veebruaril 2018 esitatud hagi – Darmanin versus EASO

30.4.2018   
            
            
               ET
            
            
               Euroopa Liidu Teataja
            
            
               C 152/44
            
         27. veebruaril 2018 esitatud hagi – Darmanin versus EASO
   (Kohtuasi T-116/18)
   (2018/C 152/54)
   Kohtumenetluse keel: prantsuse
   
      Pooled
   
   
      Hageja: Joanna Darmanin (Sliema, Malta) (esindaja: advokaat N. De Montigny)
   
      Kostja: Euroopa Varjupaigaküsimuste Tugiamet
   
      Nõuded
   
   Hageja palub Üldkohtul:
   
               —
            
            
               teha otsus, millega
               
                           —
                        
                        
                           tühistatakse teenistuslepingute sõlmimise pädevusega isiku (Executive Director) 27. juuni 2017. aasta otsus, millega hageja katseaja lõppedes alates 15. juulist 2017 teenistusest vabastati;
                        
                     
                           —
                        
                        
                           tühistada vajalikus ulatuses 29. jaanuari 2018. aasta otsus, millega kaebus sõnaselgelt rahuldamata jäeti;
                        
                     
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja seitse väidet.
   
               1.
            
            
               Esimese väite kohaselt on rikutud muude teenistujate teenistustingimuste artiklit 14 ja Euroopa Varjupaigaküsimuste Tugiametis (EASO) katseajal olevatele teenistujatele kohaldatavat juhendit.
            
         
               2.
            
            
               Teise väite kohaselt on rikutud Euroopa Liidu ametnike personalieeskirjade (edaspidi „personalieeskirjad“) artiklit 43 ja EASO juhatuse 18. jaanuari 2016. aasta otsust, millega kohaldati ajutiste töötajate suhtes personalieeskirjade artikleid 43 ja 44.
            
         
               3.
            
            
               Kolmanda väite kohaselt on rikutud EASO juhatuse 4. juuli 2012. aasta otsust nr 11, mis käsitleb keskastme spetsialiste.
            
         
               4.
            
            
               Neljanda väite kohaselt on rikutud hea halduse ja õiguskindluse põhimõtteid.
            
         
               5.
            
            
               Viies väide, mis on esitatud teise võimalusena, puudutab võrdse kohtlemise põhimõtte ja õiguse olla ära kuulatud kohta esitatud õigusvastasuse väidet.
            
         
               6.
            
            
               Kuuenda väite kohaselt on rikutud õigust õiguspärase, õiglase ja prognoositava hindamismenetluse kohaldamisele.
            
         
               7.
            
            
               Seitsmenda väite kohaselt ei ole järgitud tõendamisreegleid.